Råde, Halden, Strömstad og Skiptvet regnes til andre regioner, men også disse kommunene har under 30 minutters kjøring til Fredrikstad/Sarpsborg og dette som sitt klart nærmeste storbyområde. I realiteten er dermed byene ved Glomma senter i et handelsområde og arbeidsmarked på 195 000 mennesker. Videre er avstanden til de 170 000 innbyggerne i resten av Østfold og Follo bare 30-70minutter, men dette er innbyggere som i større grad orienterer seg mot Oslo.